[{"text_idx": "#000001", "text": "Mae mam i dri a oroesodd ymosodiad rhywiol difrifol yn ei harddegau ifanc wedi ysgrifennu nofel yn seiliedig ar ei phrofiad \u2013 a bydd yn graddio o Brifysgol De Cymru (PDC) yr wythnos hon gyda gradd Meistr mewn Ysgrifennu Creadigol."}, {"text_idx": "#000003", "text": "\u201cCredwch neu beidio, roeddwn i\u2019n casa\u0301u Saesneg yn llwyr yn yr ysgol uwchradd!\u201d meddai Donna-Louise, sy'n fam i Adam sy\u2019n naw oed, James sy\u2019n wyth oed a Harrison sy'n bump oed."}, {"text_idx": "#000004", "text": "\u201cYna cyrhaeddais ddiwedd fy Lefel A a darganfod y gallwn astudio Ysgrifennu Creadigol fel gradd. Felly, dychwelais i'r coleg i gael fy Lefel A Saesneg (mewn blwyddyn yn unig yn hytrach na dwy) a llwyddais i gofrestru ar y radd Ysgrifennu Creadigol a Phroffesiynol ym Mhrifysgol Morgannwg fel yr oedd bryd hynny, lle graddiais yn 2007 gyda gradd anrhydedd dosbarth cyntaf.\u201d"}, {"text_idx": "#000005", "text": "\u201cRoeddwn i wrth fy modd gyda\u2019r amser a dreuliais fel myfyriwr israddedig, ac er fy mod yn falch o gael fy ngeni a\u2019m magu yn Norfolk, nid yw\u2019n gyfrinach bod fy nghalon lenyddol yn perthyn i Gymru. Cymru am Byth!\u201d"}, {"text_idx": "#000010", "text": "Fel rhan o\u2019i gradd Meistr, roedd Donna-Louise yn awyddus i ddefnyddio ei phrofiad o gam-drin rhywiol fel sail i\u2019w thraethawd ymchwil, yn dilyn ymlaen o brosiect y dechreuodd fel myfyriwr israddedig."}, {"text_idx": "#000018", "text": "\u201cRoedd yna foment gwirioneddol pan feddyliais na fyddwn i byth yn cyrraedd diwedd fy nghwrs, ond gallaf ddweud yn onest fod derbyn e-bost i ddweud fy mod wedi pasio wedi bod yn uchafbwynt fy mywyd,\u201d meddai. \u201cRwyf wrth fy modd yn gallu dweud wrth fy mhlant, ydy, mae\u2019n anodd, yn anodd iawn a dweud y gwir, ond gyda chefnogaeth dda o\u2019ch cwmpas a phenderfyniad, gallwch gyflawni\u2019r hyn sy\u2019n ymddangos yn amhosibl.\u201d"}]